9. कर्सिंयांग – 51.5 किलोमीटर पर स्थित कर्सियांग स्टेशन में ट्रेन मार्ग सड़क मार्ग को क्रास करती है। यहां ठहराव ज्यादा देर का होता है यात्रीगण यहां हल्का नास्ता ले सकते हैं। यह डीएचआर का मध्यवर्ती स्टेशन है। साथ ही यह एनजेपी से दार्जिलिंग के बीच का सबसे बड़ा रेलवे स्टेशन भी है। कर्सियांग व्यस्त बाजार है। इस छोटे से ऐतिहासिक शहर में कभी नेताजी सुभाष चंद्र बोस का आगमन हुआ था। आजकल कर्सियांग के आसपास कई नामी-गिरामी पब्लिक स्कूल और चाय के बगान हैं।